3. Sidi Ɛebdelqadar Lğilali: isem-agi icudd ɣer ddin. Leqbayel ssexdamen-t i usuter n leεnaya neɣ tallelt ɣer bab n yigenwan, akken ad tifsus fell-asen ccedda neɣ ahat yella kra umaynut ad asen-id-yefk acku ad tbeddel taluft s ayen ilhan. Dayen i dyeḍran di tmegunt-agi n Muḥend U Caεban, anda Sidi Ɛebdelqadar Ğilali d netta i d-yerran amdan ɣer ddunit. Ayagi d aɣen nezmer ad t-ncud ɣer tadyanit tamasiḥit i d-yeqqaren Nnbi Ɛisa yettara-d amdan ɣer ddunit.